**И З В Ј Е Ш Т А Ј**

**О РАДУ ЦЕНТРА ЗА СОЦИЈАЛНИ РАД ЗА 2011. ГОДИНУ**

Програмом рада Скупштине општине

Бијељина, за 2012. годину, предвиђено

је разматрање Извјештаја о раду Центра

за социјални рад у 2011. год. са

Програмом рада за 2012.год.

Циљ Извјештаја је упознавање са

стањем у области социјалне заштите и

функционисањем Центра за социјални

рад.

Информација је урађена на основу

евиденције и докумантације којом

располаже Центар за социјални рад.

Центар за социјални рад као установа социјалне заштите, са јавним овлаштењима, коју је основала оппштина и непосредно се бави рјешавањем права из области социјалне, породичне и дјечије заштите на локалном нивоу. Надлежности и задаци Центра произилазе из: Закона о социјалној заштити, Породичног закона, Закона о дјечијој заштити, општинске Одлуке о проширеним правима и услугама у области социјалне заштите те других прописа који регулишу питања из ових области. Поред јавних овлашћења Центар за социјални рад дјелује и као стручна установа која прати и открива социјалне потребе грађана, развија превентивне активности, координира са осталим актерима у социјалној заштити, планира и иницира развој нових услуга, води евиденцију о корисницима те пруженим мјерама и услугама.

Основу развоја социјалне заштите чини Стратегија развоја социјалне политике општине Бијељина 2008-2015 чију реализацију прати Координациони одбор за социјалну заштиту који ће кроз посебну информацију упознати Скупштину општине Бијељина о досадашњим активностима.

У циљу што ефикаснијег обављања своје дјелатности Центар остварује редовну сарадњу са Административном службом општине Бијељина - Одјељење за друштвене дјелатности, Општинском организацијом Црвеног крста, судовима, тужилаштвом, здравственом службом, Центром јавне безбиједности, основним и средњим школама, другим центрима, те организацијама и институцијама, као и удружењима грађана, како у локалној заједници, тако и ван ње.

**И - ОРГАНИЗАЦИЈА РАДА**

Обзиром на стручне и просторне капацитете Центар за социјални рад ради у отежаним условима. Наиме, поред недостатка стручних радника проблем представљају и просторни услови (по 2 па и три радника раде у канцеларијама величине 6-8 м2). У реализацији послова Центра у прошлој години ангажовано је 28 радника: директор,

**2.**

три правника (два у сталном радном односу и један на одређено), педагог-психолог, два психолога од којих је један волонтер, десет социјалних радника (три дипломирана социјална радника и 7 са вишом школском спремом), 2 дефектолога (један у сталном радном односу и један приправник), 3 радника на пословима дјечије заштите, 2 радника на пословима рачуноводства и администрације, 1 радник на пословима аутоматске обраде података, дактилограф и два помоћна радника. Послове социјалне заштите за Јању и околину обављала је теренска канцеларија Центра у Јањи.

Организација рада одвија се преко Стручних тимова и Стручног колегија, ког чине сви стручни радници Центра, док се дио послова обавља рефератски.

Активности Центра за социјални рад приказују се кроз анализе, информације и извјештаје који се раде на годишњем нивоу и то: Извјештај о раду Центра за социјални рад, Програм рада Центра за социјални рад, Извјештај о заштити социјално-угроженог становништва, Информација о лицима са посебним потребама, Информација о малољетничкој делинквенцији, Информација о раду Центра за социјални рад у области заштите породице и унапређењу породичних односа и тд. који су на вријеме урађени и достављени Скупштини општине и другим органима, на разматрање.

Управни одбор одржао је пет састанака на којима је разматрао питања стучног рада, матријално- финансијског пословања и друга питања.

**ИИ – КОРИСНИЦИ СОЦИЈАЛНЕ ЗАШТИТЕ**

**А. Малољетни корисници 2010.г 2011г.**

**-** дјеца без родитељског старања - 43 40

- дјеца ометена у психо-физичком развоју 403 456

- дјеца чији је развој ометен породичним приликама 701 791

- васпитно занемарени и запуштени 90 123

**Б– Пунољетни корисници 2010.г. 2011г**

- материјално необезбјеђена и за рад неспособна лица 364 416

- стара лица без породичног старања 181 201

- инвалидна лица 363 378

- одрасла лица са друштвено негативним понашањем 415 467

- лица којима је због посебних околности потребна

социјална заштита 1148 1220

**3.**

**ИИИ– ОБЛИЦИ МЈЕРЕ И УСЛУГЕ СОЦИЈАЛНЕ ЗАШТИТЕ**

**А. Основна права**

У складу са Законом о социјалној заштити (Службени гласник РС бр. 5/93, 15/96, 110/03, 33/08), општинском Одлуком о проширеним правима и услугама у области социјалне

заштите (Службени гласник општине Бијељина бр. 2/10) и другим прописима, лица која су се нашла у стању социјалне потребе користила су неки од облика, мјера или услуга социјалне заштите.

1. Новчану помоћ остварују лица неспособна за рад, без примања, имовине и обавезних издржавалаца. У току 2011. године, таквих корисника било је 344. За 44 корисника је то право у току године престало. тако да је на крају године било 300 корисничких породица са 384 лица

Висина новчане помоћи износила је:

- За једног члана 60 КМ - 268 корисника

- За двочлану породицу 80 КМ - 42 корисника

- За трочлану породицу 90 КМ - 18 корисника

- За четворочлану породицу 100 КМ - 14 корисника

- За породицу са пет и више чланова 110 КМ - 2

Преко Центра за социјални рад 271 лице је, сходно члану 10. Закона о здравственој заштити („Службени гласник Републике Српске“ бр. 18/99 ) остварило право на здравствену заштиту, јер то право нису могли остварити ни по ком другом основу.

.


2. Додатак за помоћ и његу другог лица, користе лица неспособна за самосталан живот, а у 2011. години било их је 1196. Обзиром да је неким корисницима то право у току године престало, а појавили су се нови корисници (64), њихов број на крају године био је 1116 или 75 више него у претходној години. Висина додатка износила је 60,00 КМ.

Право на додатак за помоћ и његу другог лица стиче се на основу налаза и мишљења Комисије за оцјену радне способности у Центру. Ова комисија је у прошлој години обрадила је 226 лица. Од овог броја 151 лице остварило је тражено право, по Закону о социјалној заштити, док 75 лица није испуњавало услове за оствариваење траженог права.

3. Право на једнократну новчану помоћ остварују лица која се нађу у стању социјалне потребе, а у складу са Законом о социјалној заштити. Ово право може се остварити два пута у току године у максималном, укупном годишњем, новчаном износу до 205 КМ (пет новчаних помоћи чији је износ 41 КМ). Једнократне новчане помоћи најчешће се дају у сврху плаћања трошкова лијечења, набавке лијекова, хране и задовољење других потреба и у 2011. години дато је 1040 једнократних новчаних помоћи. Просјечан износ једнократне новчане помоћи у 2011. години био 82,60 КМ и у односу на 2010. годину већи је за око 6 КМ.

**4.**

Т-1. Број корисника основних права у посљедње три године (током године)



4. Право на смјештај у установу социјалне заштите користило је 62 лица од чега је за 11 лица то право престало (смрт, напуштање установе и сл.), тако да је на крају године било 51 лице, од чега је 22 дјеце и 29 одраслих особа. Цијена домског смјештаја у 2011. години кретала се од 595 до 650 КМ.

5. Право на смјештај у другу породицу користило је 20 лица од чега је 17 дјеце и 3 одрасла лица. Мјесечни износ којим се плаћа породични смјештај је од 170 до 600 КМ .. У циљу квалитетнијег рјешавања проблема лица на породичном смјештају основано је и Удружење хранитеља, са којим Центар има стални контакт и остварује добру сарадњу.

**Б. Проширена права**

Проширена права и услуге у области социјалне заштите регулисане су Општинскопм одлуком бр.2/10.

**1. Задовољавање стамбених потреба**

а) У старом објекту „Сиви дом“, у улици Војводе Петра Бојовића 145, обезбјеђен је смјештај за девет породица са петнаест чланова домаћинства, док су три корисника смјештена у гарсоњерама, власништво Центра у улици Милована Глишића. Све текуће трошкове (струја, вода, смеће, поправке и сл.) сноси Центар. Због лошег стања објекта у прошлој годи Центар је извршио кречење (унутрашњег простора и фасаде), поправку дијела крова и замјену олука уз подршку Административне службе општине.

б). За три лица корисника новчане помоћи, која немају ријешено стамбено питање, Центар је плаћао смјештај у новчаном износу 100 – 150 КМ.

**2. Њега и помоћ у кући**

.

Право на његу помоћ у кући остварило је 10 лица, корисника социјалне заштите.

У оквиру ове активности дјелује Тим кућне његе који редовно врши облиазак ових лица и пружа им портребну помоћ и његу. Са Црвеним крстом је потписан протокол о партнерству у овој области. Центар врши обраду и процјену потреба корисника и финансира рад његоватељица на терену, а Општинска организација Црвеног крста обезбјеђује

**5.**

његоватељице и организује њихов рад. Тим који сачињавају љекар, радник центра и његоватељица редовно обилази ове кориснике.

**3. Право на накнаду за смјештај у властиту породицу**

Право на смјештај у властиту породицу. у 2011. години користило је 129 лица у новчаном износу од 60 до 130 КМ. Овакав облик смјештаја стимулише породицу, а смјештеном лицу омогућава живот у породичној атмосфери

**4. Обезбјеђење огрева одјеће и обуће**

Свим корисницима новчане помоћи обезбијеђено је по 150 КМ за набавку огрева, док је некима огрев набављен и достављен на адресу.

Одјећа и обућа дијељена је у више наврата и то из контигента Евангелистичке црква из Њемачке(100 пакета) као и из контигента Општинске организације Црвеног крста.

**5. Субвенција комуналних трошкова**

У 2011. години за кориснике новчане помоћи субвенционисано је плаћање комуналних услуга, тако је за трошкове воде субвенционисано 82, а за одвоз смећа 216 корисника.

**6. Помоћ за школовање и образовање дјеце без родитељског старања**

За дјецу на домском смјештају и школовању обезбјеђен је школски прибор и уџбеници као и путни трошкови (превоз до школе, посјета породици ). Такође су лицима на смјештају у установама социјалне заштите, у два наврата, обезбјеђена новчана средства за набавку сезонске гардеробе, а она износе 25% од мјесечне цијене смјештаја у установи.

Поред тога, за 124 дјеце из социјално угрожених породица обезбијеђена су средства за набавку уџбеника и прибора за школу.

**7. Помоћ у збрињавању пунољетних лица након напуштања установа**

У 2011. години једно лице је збринуто након напуштања установе социјалне заштите.

**8. Помоћ у натури**

Одређен број Удружења грађана те самосталних привредника и других субјеката, посебно ове године, дао је значајне донације корисницима услуга Центра. Центар је крајем 2011. године упутио апел свима који су у могућности да донирају средства како би се припремили прехрамбени и хигијенски пакети зза најугроженије. На апел се одазвао одређен број организација, установа и предузећа која су донирала новац и робу.

ДОО „Спорт Висион“ је донирао 10.000 КМ. Иначе, ова фирма је посљедњих година стални донатор угроженима. Апелу су се одазвали и Начелник општине Бијељина, „Спектар Дринк“, ДОО „Јовановић Комерц“, Факултет за пословну економију, АД „Град“, ДОО „Призма“, Црвени крст РС и други.

**6.**

Прибављеним донацијама у новцу и роби припремљена су 253 прехрамбено-хигијенска пакета и дистрибуирана корисницима.

Центар већ дуже сарађује са Евангелистичком црквом из Њемачке, која је и у протеклој години донирала 100 пакета одјеће и обуће, огрев за 20 корисника и помоћ за опремање Јавне кухиње.

Захваљујући донаторима, за дјецу са посебним потребама и дјецу из социјално угрожених породица у сарадњи са Факултетом за пословну економију, обезбијеђено је 250 новогодишњин пакетића.

**9. Право на коришћење јавне кухиње**

Јавну кухињу користило је 230 лица иако је интересовање и потреба лица већа. Спискове корисника сачињавао је Центар за социјални рад, храну је обезбјеђивала општинска управа, а дистрибуирао Црвени крст. Храна је дијељена на 6 пунктова (4 у граду и 2 у Јањи).

.

**Д. Остали облици мјере и услуге**

1. Старатељством је, у прошлој години, било обухваћено 214 лица од чега; под сталним 118 (42 малољетних и 76 пунољетних), а под привременим 96 лица (33 малољетна и 63 пунољетна).

2. У поступцима закључивања малољетничког брака орган старатељства дао је мишљење у 6 случајева. У 44 случаја дато је мишљење за регулисање путне исправе, а 45 за промјену личног имена.

3. У току протекле године запримљено је 139 захтјева за покушај мирења брачних другова, што је за око 18% више него у претходној години У 9 случајева постигнуто је мирење, у 75 случајева споразум о бракоразводу и повјери дјеце, док у 29 случајева није било споразума. У 5 случајева поступак је обустављен, у 21 случају Центар није био надлежан да проведе поступак него је само радио једнострани извјештај за друге центре и суд. У 67 случајева ранији поступци су обновљени.

Центар је у протеклом периоду радио на регулисању односа у ванбрачним заједницама и провео 124 поступка, што је у односу на прошлу годину знатно више (87). Повјера малољетне дјеце из ових заједница, рађена је у 43 случаја док је у 62 случаја рађено на регулисању личних односа у циљу квалитетног одржавања односа дјеце и другог родитеља. У 19 случајева рађено је на регулисању издржавања.  4. У току 2011. године Центар је радио на 162 случаја насиља у породици и то је у односу на протеклу годину пораст од око 60%. У највећем броју случајева (око 80%) подаци о жртвама су добијени од стране полиције, док је остатак самоиницијатвно потражио помоћ у Центру или су подаци добијени од здравствене службе, сродника и сл.

Жртве насиља су у 131 случају биле жене, у 25 мушкарци, а у 19 случајева дјеца. Најчешћи починиоци насиља су мушкарци, у 153 случаја, а у 8 случајева жене. Поред тога 95 дјеце живи у насилничким породицама чиме су индиректно изложена насиљу.

**7.**

Најчешће насиље је између брачних и ванбрачних другова, 83, бивших супружника 20 и остали 50 случајева.

. У циљу ефикасније помоћи жртвама насиља у породици, Центар за социјални рад је, као један од потписника Протокола о поступању у случајевима породичног насиља,

обезбиједио дежурство стручних радника, као и опремио просторију у коју се жртве насиља могу привремено смјестити.

Проблем насиља у породици све је присутнији иако се сви случајеви не откривају и не пријављују, тако да је стварни број, у односу на број пријављених случајева, знатно већи. Из ових разлога као и због посљедица које произилазе из насиља потребно је укључити све друштвене факторе на рјешавању проблема насиља.

5. Првостепена стручна комисија за разврставање дјеце и омладине заостале у развоју обрадила је 81 дијете, што је у границама прошлогодишњег, од чега је: 29 с вишеструким сметњама, 16 с психичком заосталошћу, 6 с оштећењем слуха, 2 с тјелесним оштећењем, 1 с аутизмом, 15 с другим сметњама, док код 9-оро дјеце није било сметњи.

Обрађена су и 34 пунољетна лица са сметњама у развоју, од чега је највише лица са комбинованим сметњама (16) и по 6 лица са тјелесним и оштећењем вида. Након обраде и разврставања сва лица се евидентирају, а са дијелом њих се у сарадњи са НВО „Нада“ ради током цијеле године.

У Центру су, два пута седмично, у циљу помоћи дјеци са посебним потребама, организоване радионичке активности за ову дјецу, које води група дефектолога, а у које су укључени и родитељи те дјеце. Како је овај облик показао добре резултате и заинтересованост и дјеце и родитеља нужно је, што прије, отворити Дневни центар за лица са посебним потребама. Обзиром да је у овом правцу покренута иницијатива и да је у току активност израде главног пројекта за градњу објекта Центра за социјални рад и Дневног центра за дјецу са посебним потребама, очекује се да ће Начелник општине пружити пуну подршку овим активностима. Такође су у току активности на куповини зграде „Зенита“ за коју је средства обезбиједио Начелник општине у циљу отварања обданишта за дјецу са посебним потребама.

..

Т-2. Број разврстаних лица према врсти ометености

|  |  |  |
| --- | --- | --- |
| **КАТЕГОРИЈА** | **ДЈЕЦА** | **ОДРАСЛИ** |
| **ВРСТА ОМЕТЕНОСТИ** | **година**  **2010 2011** | **година**  **2010 2011** |
| Оштећеље слуха | 2 3 | - 6 |
| Оштећеље вида | 1 6 | 1 2 |
| Говорне сметње | 5 - | - - |
| Тјелесно оштеће | 3 2 | 1 6 |
| Психичка заостал. | 20 16 | 12 4 |
| Вишеструке сметње | 34 29 | 17 14 |
| Аутизам | 1 1 | 1 |
| Друге сметње | 11 15 | 3 1 |
| Без сметњи | 7 9 | 1 - |
| **УКУПНО** | **84 81** | **34 34** |

**8.**

6. У току прошле године рађено је са 111 лица склоних алкохолу, као и са 98 душевних болесника. У раду са овом категоријом корисника има одређених потешкоћа. Поред проблема око здравственог осигурања, постоје и проблеми у вези са недостатком смјештајних капацитета за ова лица. Након отварања Центра за ментално здравље и потписивања Протокола о сарадњи у области заштите менталног здравља становника, проблеми се рјешавају лакше.

У протеклом периоду појачан је рад са одраслим лицима са асоцијалним понашањем (116), а најчешће се ради о повратницима са издржавања затворске казне и лица на условном отпусту.

7. У 2011. години регистровано је 80 малољетних лица с поремећајима у понашању, (што је за 11 мање него у 2010. г.) од чега је 48 малољетника регистровано и процесуирано по основу прекршаја из Закона о јавном реду и миру и Закона о безбиједности саобраћаја. Истовремено је процесуирано 20 малољетника по кривичној одговорности због кривичних дјела разбојништво (2), лажна пријава (6), тешка крађа (3). крађа (4), промет и трговина оружјем (1) итд. У 6 случајева изречена је мјера полицијског упозорења, док је у 4 случаја примјењено начело опортунитета. У 6 случајева изречена је мјера појачаног надзора.

У раду са малољетницима посебан акценат се ставља на сарадњу са школама. Током 2011. године Центар је, у сарадњи са школама, помагао у рјешавању проблема код 24 ученика основних и средњих школа, значајан допринос дат ће томе и усвојени Акциони план на превенцији малољетничког преступништва.

У циљу превентивног дјеловања у области малољетничке делинквенције потписан је Проткол о спречавању и заштити дјеце у просјачењу, а у току је припрема „Протокола о заштити и процесуирању дјеце у сукобу са законом у циљу превенције малољетничког преступништва“. Урађен је и Програм превенције и Акциони план дјеловања у области превенције малољетничког преступништва на подручју општине Бијељина, које је сачинила Општинска радна група, формирана од стране Начелника општине и које је усвојила Скупштина општине Бијељина. План ће се реализовати у 2012. години. У ову активност укључени су сви важнији фактори на нивоу локалне заједнице

8. У току протекле године, поред наведених, пружен је и низ других услуга (савјетодавне, правне и друге помоћи и сл.) из области социјалног рада, тако да је евидентирано преко 400 домаћинстава са око 1200 чланова која су се из одређених разлога нашли у стању социјалне потребе и којима је пружен неки од облика или нека од услуга социјалне заштите, а нису приказани у наведеним категоријама.

9. Поред наведених активности Центар је радио и на изради анализа, извјештаја, мишљења и слично, за властите потребе и за потребе других институција и установа.

**Е. Права по Закону о дјечијој заштити**

У складу са Законом о дјечијој заштити додатак на дјецу у 2011. години користило је 3696 дјеце, односно 2663 породице корисници, од чега је 426 корисника из вулнерабилних група (дјеца са сметњама у развоју, дјеца без родитеља и сл.) који имају увећан дјечији додатак..За дјечији додатак укупно је исплаћено 2.000.060,00 КМ.

**9.**

Број породица гдје дјечији додатак прима једно дијете је 1801, двоје дјеце 705, троје дјеце 145, четверо дјеце 10 и петоро дјеце 2.породице.

Висина дјечијег додатка на друго и четврто дијете износила је 35 КМ, за треће дијете 70 КМ док је увећани дјечији додатак за вулнерабилне категорије дјеце био 90 КМ.

Право на помоћ за опрему новорођенчета, у износу од по 250 КМ које је обезбиједио Јавни фонд дјечије заштите, користило је 879 новорођенчади, од чега је њих 27 рођено у 2010 години а право остварило у 2011. години.

Матерински додатак остварила су 500 корисника и он је износио 70 КМ, док је 496 запослених породиља оствариле право на накнаду плате за вријеме породиљског одсуства.

Влада Републике Српске је за свако треће, односно четврто, новорођено дијете обезбиједила једнократне новчане помоћи, а такве дјеце је било 211 и у ту сврху је издвојено 102. 500,00 КМ.

У сарадњи са Јавним фондом дјечије заштите, у склопу пројекта „Социјализација и рекреација дјеце“, који се, неколико година уназад, проводи кроз љетовање дјеце у Кумбору, омогућено је љетовање за 91 дијете из социјално угрожених породица, дјеце погинулих бораца и инвалида рата и дјеце са посебним потребама.

**В - ЗАКЉУЧАК**

. Извјештајем о раду Центра за социјални рад у 2011. години приказана је структура и број корисника и услуга, што недвосмислено указује на закључак о реализацији великог броја услуга који се не могу приказати кроз финансијске показатеље. Ове услуге су основа стручног социјалног рада, тимског и професионалног приступа које имају своје упориште у законској регулативи на чијим основана функционише Центар за социјални рад.

Нужна претпоставка за успјешно функционисање Центра за социјални рад је постојање стручних, просторних и материјално-техничких услова. Стога, треба наставити запошљавање стручних радника, према утврђеној динамици како је почето 2010. године, уз обезбјеђење средстава у ту сврху. Такође је потребно ријешити питање новог објекта Центра за социјални рад и Дневног центра, као и смјештајних капацитета за друге категорије корисника, како је то предвиђено Стратегијом развоја општине Бијељина до 2015 године.

У току је усвајање новог Закона о социјалној заштити који ће понудити нека нова рјешења како би социјална заштита била квалитетнија и ефикаснија.

**10.**

**ИЗВЈЕШТАЈ О ФИНАНСИЈСКОМ ПОСЛОВАЊУ**

**У 2011. ГОДИНИ**

**ПРИХОДИ : 2010 2011**

**2.352.458,00 КМ**

**РАСХОДИ :**

**А) ЛИЧНА ПРИМАЊА 2010 2011**

411 111 НЕТО ПЛАТЕ 239.347,48 КМ 282.769,23 КМ

411 191 ПОРЕЗ НА ПЛАТУ 13.369,35 КМ 29.547,52 КМ

411 192 ДОПРИНОСИ НА ПЛАТУ 111.428,48 КМ 152.565,21 КМ

411 211 НАКНАДА ЗА ПРЕВОЗ 7.109,14 КМ 8.422,55 КМ

411 221 ТОПЛИ ОБРОК 31.153,70 КМ 39.337,53 КМ

411 222 РЕГРЕС 12.000,00 КМ 18.135,00 КМ

411 223 ЗИМНИЦА 7.402,50 КМ 9.067,50 КМ

411 224 ОГРЕВ 7.402,50 КМ 9.067,50 КМ

411 232 ЈУБИЛАРНЕ НАГРАДЕ 3.547,49 КМ 4.320,00 КМ

411 236 ПОМОЋ ЗА СМРТ ЧЛ.ПОР. 0,00 КМ 2.340,00 КМ

411 291 ПОРЕЗ НА НАКАДЕ 6.730,00 КМ 9.093,19 КМ

411 292 ДОПР.НА НАКНАДЕ 27.974,88 КМ 44.983,34 КМ

412 933 УПРАВНИ ОДБОР 23.493,36 КМ 0,00 КМ

412 931 РАД ВОЛОНТЕРА 221,14 КМ 0,00 КМ

412 937 УГОВОР О ДЈЕЛУ 1.119,85 КМ 0,00 КМ

**УКУПНО 492.299,87 КМ 609.649,57 КМ**

**Б) МАТЕРИЈАЛНИ ТРОШКОВИ 2010 2011**

412 200 ЕЛ.ЕНЕРГ.УГАЉ,ТЕЛЕФОНИ 20.012,68 КМ 20.128,06 КМ

412 300 КАНЦ.МАТЕРИЈАЛ 10.911,28 КМ 8.957,80 КМ

412 500 ТЕКУЋЕ ОДРЖАВАЊЕ 4.464,90 КМ 5.135,40 КМ

412 600 ДНЕВНИЦЕ,ТР.БЕНЗИНА,ПЛИН 7.533,70 КМ 3.648,00 КМ

412 700 ОСИГУРАЊЕ 1.976,35 КМ 3.125,10 КМ

412 900 У.ОДБОР,РЕПРЕЗ,ВОЛОНТЕР 10.443,06 КМ 49.043,95 КМ

**УКУПНО 55.341,97 КМ 90.038,31 КМ**

**11.**

**Ц) СОЦИЈАЛНА ЗАШТИТА 2010 2011**

**И ОСНОВНА ПРАВА**

416 111 НОВЧАНА ПОМОЋ 210.806,50 КМ 254.813,80 КМ

416 112 ПОМОЋ И ЊЕГА ДР.ЛИЦА 739.777,25 КМ 800.533,50 КМ

416 113 ПОМОЋ ЗА ОСПОСОБЉ.ЗА РАД 43.757,48 КМ 36.788,23 КМ

416 114 ЈЕДНОКРАТНЕ ПОМОЋИ 78.663,15 КМ 77.335,40 КМ

416 119 ПОРОДИЧНИ СМЈЕШТАЈ 55.105,38 КМ 77.608,64 КМ

416 312 ПОМОЋ У КУЋИ 35.157,38 КМ 40.817,14 КМ

416 313 ДОМСКИ СМЈЕШТАЈ 230.831,96 КМ 244.694,98 КМ

**ИИ** **ПРОШИРЕНА ПРАВА**

416 119 СРЕДСТВА ЗА УЏБЕНИКЕ 31.891,96 КМ 16.000,00 КМ

416 119 ПОМОЋ ЗА ОГРЕВ И ОДЈЕЋУ 49.949,83 КМ 43.800,00 КМ

416 119 СМЈЕШТАЈ У ВЛАСТ.ПОРОДИЦУ 147.594,30 КМ 183.702,51 КМ

416 319 ОДЈЕЋА И УЏБЕНИЦИ Д.ДЈЕЦЕ 3.030,00 КМ 2.187,50 КМ

416 319 СУБВЕНЦИЈЕ КОРИСНИКА 275,00 КМ 8.081,84 КМ

416 211 ЗДРАВ.ЗАШТИТА КОРИСНИКА 0,00 КМ 170.571,25 КМ

**ИИИ ОСТАЛА ПРАВА**

412 300 ТР.ЉЕКАРСКЕ КОМИСИЈЕ 21.782,21 КМ 31.737,09 КМ

412 900 ТР.МОБИЛНОГ ТИМА 2.819,16 КМ 2.487,60 КМ

416 300 ТР.ДЕЛОЖИРАНИХ КОРИСНИКА 0,00 КМ 7.257,58 КМ

412 700 ТР.ОТПРЕМЕ УПУТНИЦА 37.974,87 КМ 48.117,29 КМ

416 300 ТР. НАСИЉА У ПОРОДИЦИ 0,00 КМ 1.800,00 КМ

**УКУПНО 1.705.547,54 КМ 2.150.359,00 КМ**

**ПРИХОДИ**

Укупни приходи добијени од Буџета износе 2.886.013,00 км и већи су за 22,7% у односу на 2010. годину.

**РАСХОДИ**

Издаци за лична примања у 2011.години износили су 609.649,57 км. Запослено је 24 радника ,1 волонтер и 2 приправника, који су примљени касније, по завршетку приправничког стажа на одређено вријеме, до повратка радника са боловања. Нето плата је обрачуната по просјечној цијени рада од 120,00 км. Што се тиче осталих обавеза према радницима: регрес је исплаћиван у мјесечном износу од 65,00 км, зимница и огрев по 32,50 км. Топли оброк је износио 160,00 км. Због раста укупне масе намијењене за плате, а због повећања стопе пореза и доприноса на лична примања знатно су порасла издвајања за ове намјене у односу на претходну годину.

**12**.

**СОЦИЈАЛНА ЗАШТИТА**

Средства за ову намјену износила су 2.150.359,00 км или **74,5%** од укупних средстава која је Центар добио у 2011. години.

**Додатак за помоћ и његу другог лица**

Планирана средства од 700.000,00 км нису била довољна.Ребалансом су добијена додатна средства. Укупно је утрошено 800.533,50 км. Број корисника се повећао са 1041 на крају 2010. године на 1126 у 2011. години. Туђа њега износи 60,00 км по кориснику.

**Новчана помоћ**

Укупно је за ову намјену утрошено 254.813,80 км. У ову суму ушла је и сума од 19.175,20 км ( децембарска новчана помоћ за 2010. исплаћена на терет средстава 2011. године ). Овим видом социјалне заштите обухваћено је 300 породица са 384 лица. Просјечан износ новчане помоћи је 63,72 км. У структури корисника преовлађују једночлана домаћинства.

**Једнократне новчане помоћи**

Планирана су средства од 89.000,00 км. Утрошено је 77.335,40 км. Укупно је 1040 лица добило једнократну новчану помоћ.

**Домски смјештај**

Утрошено је 244.694,98 км, што је за 14.000,00 км више него у претходној години. У 2011. години било је смјештено 51 лица. Рачуни за лица смјешена у СР Србији за мјесец децембар још нису пристигли.

**Породични смјештај**

Планирано је 67.316,88 км а утрошено је 77.608,64 км. Разлог је повећање броја корисника на породичном смјештају. Накнада за смјештај се кретала од 169,00 км до

600,00 км.Обухваћено је 16 лица у 2011. години.

**Смјештај у властиту породицу**

Утрошено је 183.851,65 км. Првобитно планирана средства буџета од 120.000,00 км нису била довољна, па су ребалансом добијена додатна средства. Овим видом социјалне заштите обухваћена су 129 лица.

**Здравствена заштита корисника**

До 2011. године обавезе за здравствену заштиту корисника плаћало је Одјељење за друштвене дјелатности. Центар је за 2011. годину добио 169.020,00 км. због недостатка

13.

новца, није плаћена здравствена заштита за децембар мјесец у износу од 16.434,00 км

**Трошкови отпреме упутница**

Утрошено је 48.117,29 км. На укупну суму помоћи и његе другог лица, новчане помоћи, смјештаја у бластиту породицу и помоћи за огрев и одјећу плаћа се поштарина од 3,3 %. Ова ставка садржи и трошкове штампања упутница у Бања Луци.

**Бијељина, фебруар 2012. године**

**ОБРАЂИВАЧ**

**ЦЕНТАР ЗА СОЦИЈАЛНИ РАД**

**Начелник општине Бијељина прихватио је ИЗВЈЕШТАЈ О РАДУ ЦЕНТРА ЗА СОЦИЈАЛНИ РАД ЗА 2011. ГОДИНУ, те га прослеђује Скупштини општине на разматрање и усвајање.**

**НАЧЕЛНИК ОПШТИНЕ**

14.